Leopold Gregorovits

Leopold Gregorovits (; * 5. november 1883, Košúty – † 12. december 1957, Ostrihom) bol maďarský kňaz, cirkevný hodnostár a politik v období medzivojnového Česko-Slovenska.

Pochádzal z roľníckej rodiny. Absolvoval štúdium na gymnáziu vo Svätom Jure. V roku 1907 bol vysvätený za kňaza. Začínal ako kaplán v Kolárove. V roku 1914 sa stal farárom v Jelke, kde zotrval a do roku 1940. Od roku 1939 bol kanonikom v Ostrihome. Od roku 1951 bol arcidiakonom v Komárome.

Známym medzi slovenským a maďarským obyvateľstvom bol aj vďaka svojim prednáškam, v ktorých propagoval hospodársku a zdravotnícku osvetu. Okrem toho sa na amatérskej úrovni venoval aj divadlu. Prispieval do dobovej náboženskej a politickej tlače. 

Politicky sa angažoval v Krajinskej kresťansko-socialistickej strane. Vo volebnom období 19251929 ju zastupoval v dolnej komore Národného zhromaždenia. V druhej polovici 30. rokov 20. storočia sa vyslovil proti spájaniu kresťanských socialistov s Maďarskou národnou stranou.

Referencie 

Maďarskí rímskokatolícki kňazi
Slovenskí rímskokatolícki kňazi
Poslanci česko-slovenského Národného zhromaždenia
Maďarskí cirkevní hodnostári
Slovenské osobnosti maďarského pôvodu
Osobnosti z Košút